På Fjerritslev Gymnasium er 50 elever i fuld gang med de sidste forberedelser forud for premieren på årets musical på skolen.

Med temaer, der til forveksling ligner dem fra tegnefilmen "Løvernes Konge", har gymnasieeleverne selv sat musicalen op. I stykket er sønnen Simon flygtet fra sin retmæssige plads som arving til direktørstillingen i et stort firma: Lion Enterprises. Men selvfølgelig indhenter Simons fortid ham. - Folk skal komme og se vores musical, fordi den er så god! Det er en sjov oplevelse med både musik og godt skuespil, siger Liv Jensen, der går i 3.g. Eleverne afslører, at der også vil være en lille gæsteoptræden fra skolens rektor, som de har indskrevet i stykket. Musicalen opføres på Fjerritslev Gymnasium onsdag, torsdag og fredag i denne uge.